Byggingen av Utah Olympic Park startet i 1991. HS100-bakken og de mindre treningsbakkene ble åpnet i 1993. Foran OL ble normalbakken modernisert og storbakken bygd, dessuten ble infrastrukturen i anlegget kraftig utbygd. Det utbygde anlegget sto ferdig høsten 2000, og holdt verdenscuprenn i spesielt hopp i januar 2001 («prøve-OL»). Alle bakkene i anlegget har plastmatter, slik at de kan brukes hele året.